 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ዶብ የመንን ስዑድ ዓረብን ብዝተፈጸመ ደብዳብ 15 ኢትዮጵያውያን ተቐቲሎም 27 ታሕሳስ 2019 ምንጪ ስእሊ, EPA ኣብ ዝሓለፈ ሰሉስ ኣብ ዶብ የመንን ስዑድ ዓረብን ብዝተጸመ ደብዳብ ከበድቲ ኣጽዋር ብውሑዱ 15 ኢትዮጵያውያን ስደተኛታት ከምዝተቐተሉ ናይ ዓይኒ መሰኻኽር ገሊጾም እዘም ስደተኛታት ብስግረ ዶብ ኣቢሎም ናብ ስዑድ ዓረብ ንምስጋር ራጎ ኣብ ዝበሃል ከባቢ ክፅበዩ ዝፀንሑ ምዃኖም ተፈሊጡ ውድብ ሕቡራት ሃገራት ሓሙስ ኣብ ዘውጽኦ መግለጺ ከምዝገለጾ በቲ መጥቃዕቲ 17 ሰባት ዝተቐተሉ ኮይኖም ካብኣቶም እቶም 12 ኢትዮጵያውያን ምዃኖም ገሊጹ ነቲ ዝተኻየደ መጥቃዕቲ መን ከምዝፈጸሞ ግን ኣይገለጸን ኣብዚ እዋን ኣብ ሞንጎ ሓይልታት ሑትን ብስዑድ ዓረብ ዝምራሕ ስሉሳዊ ጥምረትን ብሰንኪ ዝካየድ ዘሎ ውግእ የመን ኣብ ከቢድ ሰብኣዊ ቕልውላው ተሸሚማ ትርከብ ይኹንምበር ኣብ ከምዚ ዝኣምሰለ ሓያል ወግእን ሰብኣዊ ቕልውላውን እውን እንተኾነ ኢትዮጵያውያን ፍልሰተኛታት ንየመን ኣቋሪጾም ንስዑዲ ምስጋር ኣየቋረጹን ወዲ 25 ዓመት ካሕሳይ እውን ካብ ትግራይ ከተማ ውቕሮ ተበጊሱ ዝሐሸ ህይወት ከናዲ ሕዚ ኣብ የመን እዩ ዘሎ እቲ መጥቃዕቲ ክካየድ እንከሎ ብዓይኑ ከምዝረኣየን ብውሑዱ 15 ኢትዮጽያውያን ከምዝተቐትሉን ንቢቢሲ ትግርኛ ሓቢሩ ኢትዮጵያውያን ስደተኛታት ከቢድ ምክልባትን ምዝመዛን የጋጥሞም ከምዘሎ ተገሊጹ ኣብ ኬንያ ዝተትሓዙ 74 ኢትዮጵያውያን ክጥረዙ ተወሲኑ ኣብ ታንዛንያ ስለምንታይ 1900 ኢትዮጵያውያን ተኣሲሮም? 